CELEX: 32007D0742
Language: mt
Date: 2007-11-09 00:00:00
Title: 2007/742/KE: Deċiżjoni tal-Kummissjoni tad- 9 ta’ Novembru 2007 li tistabbilixxi l-kriterji ekoloġiċi għall-għoti ta’ l-ekotikketta Komunitarja lill-pompi tas-sħana mħaddma bl-elettriku, bil-gass jew bl-assorbiment tal-gass (notifikata taħt id-dokument numru C(2007) 5492) (Test b’relevanza għaż-ŻEE)

20.11.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 301/14
               
            DEĊIŻJONI TAL-KUMMISSJONI
      tad-9 ta’ Novembru 2007
      li tistabbilixxi l-kriterji ekoloġiċi għall-għoti ta’ l-ekotikketta Komunitarja lill-pompi tas-sħana mħaddma bl-elettriku, bil-gass jew bl-assorbiment tal-gass
      (notifikata taħt id-dokument numru C(2007) 5492)
      (Test b’relevanza għaż-ŻEE)
      (2007/742/KE)
      IL-KUMMISJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta’ Lulju 2000 dwar skema riveduta ta’ l-għoti ta’ l-ekotikketta Komunitarja (1), u b’mod partikolari t-tieni subparagrafu ta’ l-Artikolu 6(1) tiegħu u s-sitt paragrafu tal-punt 2 ta’ l-Anness V tiegħu,
      Wara li kkonsultat il-Bord ta’ l-Ittikkettjar Ekoloġiku ta’ l-Unjoni Ewropea,
      Billi:
      
                  (1)
               
               
                  Skond ir-Regolament (KE) Nru 1980/2000, l-ekotikketta Komunitarja tista’ tingħata lil prodott li jkollu l-karattersitiċi li jippermettulu jikkontribwixxi b’mod sinifikanti għat-titjib li – għandhom x’jaqsmu ma’ aspetti ambjentali prinċipali.
               
            
                  (2)
               
               
                  Ir-Regolament (KE) Nru 1980/2000 jipprevedi li kriterji speċifiċi għall-ekotikketti, stabbiliti fuq bażi ta’ abbozz ta’ kriterji mħejji mill-Bord ta’ l-Ittikkettjar Ekoloġiku ta’ l-Unjoni Ewropea, għandhom jiġu stabbiliti skond il-gruppi ta’ prodotti.
               
            
                  (3)
               
               
                  Il-kriterji ekoloġiċi, kif ukoll ir-rekwiżiti ta’ valutazzjoni (stima) u verifika relatati, għandhom ikunu validi għal perjodu ta’ tliet snin.
               
            
                  (4)
               
               
                  Il-miżuri previsti f’din id-Deċiżjoni huma skond l-opinjoni tal-Kumitat imwaqqaf bl-Artikolu 17 tar-Regolament (KE) Nru 1980/2000,
               
            ADOTTAT DIN ID-DEĊIŻJONI:
      Artikolu 1
      Il-grupp ta’ prodotti “pompi tas-sħana mħaddma bl-elettriku, bil-gass jew bl-assorbiment tal-gass” għandu jinkludi l-pompi tas-sħana li jistgħu jikkonċentraw l-enerġija preżenti fl-arja, fl-art jew fl-ilma fi sħana utli għall-provvista tat-tisħin ta’ spazju jew għall-proċess oppost ta’ tkessiħ ta’ spazju. “Pompa tas-sħana” hija strument jew grupp ta’ strumenti kif ikkonsenjat mill-manifattur jew l-importatur lid-distributur, lill-bejjiegħ jew lil min jinstalla. Din il-konsenja tista’ tinkludi jew le l-konsenja tal-pompi ta’ ċirkolazzjoni fuq in-naħa tas- sink jew fuq in-naħa tas-sors, madankollu għall-kalkolu tal-valuri tal-koeffiċjent tal-prestazzjoni (COP), il-konsum ta’ enerġija tal-pompi ta’ ċirkolazzjoni għandu jitqies dejjem, skond il-metodoloġija ta’ EN14511:2004 (fin-nuqqas ta’ dejta li kellu jipprovdi l-manifattur, jittieħed valur ieħor). Għall-pompi tas-sħana bl-assorbiment tal-gass il-metodoloġija għandha tkun skond EN12309-2:2000.
      Il-grupp ta’ prodotti għandu jkopri biss dawk il-pompi li jitħaddmu bl-elettriku, bil-gass jew bl-assorbiment tal-gass b’kapaċità massima ta’ sħana ta’ 100 kW.
      Il-grupp ta’ prodotti “pompi tas-sħana mħaddma bl-elettriku, bil-gass jew bl-assorbiment tal-gass” m’għandux ikopri dawn li ġejjin:
      
                  (a)
               
               
                  pompi tas-sħana li jistgħu jipprovdu biss ilma sħun għal użu sanitarju;
               
            
                  (b)
               
               
                  pompi tas-sħana li jistgħu biss jiġbdu s-sħana minn bini u jitfgħuha fl-arja, fl-art jew fl-ilma biex b’hekk jitkessaħ l-ispazju.
               
            Artikolu 2
      Sabiex tingħata l-ekotikketta Komunitarja skond ir-Regolament (KE) Nru 1980/2000, il-pompa tas-sħana trid taqa’ fi ħdan il-grupp ta’ prodotti “pompi tas-sħana mħaddma bl-elettriku, bil-gass jew bl-assorbiment tal-gass” u trid tikkonforma ma’ kull kriterju ekoloġiku stipulat fl-Anness ta’ din id-Deċiżjoni.
      Artikolu 3
      Għal skopijiet amministrattivi, in-numru tal-kodiċi assenjat lill-grupp ta’ prodotti “pompi tas-sħana mħaddma bl-elettriku, bil-gass jew bl-assorbiment tal-gass” għandu jkun “31”.
      Artikolu 4
      Il-kriterji ekoloġiċi għall-grupp ta’ prodotti “pompi tas-sħana mħaddma bl-elettriku, bil-gass jew bl-assorbiment tal-gass”, kif ukoll ir-rekwiżiti tal-valutazzjoni u tal-verifika relatati, għandhom ikunu validi sad-9 ta’ Novembru 2010.
      Artikolu 5
      Din id-Deċiżjoni hija indirizzata lill-Istati Membri.
      
         Magħmul fi Brussell, 9 ta’ Novembru 2007.
         
            
               Għall-Kummissjoni
            
            Stavros DIMAS
            
               Membru tal-Kummissjoni
            
         
      
      
         (1)  ĠU L 237, 21.9.2000, p. 1.
      
         ANNESS
         IL-KRITERJI EKOLOĠIĊI
         L-għanijiet tal-kriterji
         Dawn il-kriterji għandhom l-għan li jillimitaw l-impatti ambjentali mill-manifattura, mit-tħaddim u mit-tmiem iċ-ċiklu tal-ħajja ta’ pompi tas-sħana mħaddma bl-elettriku, bil-gass jew bl-assorbiment tal-gass. Dawn jinkludu:
         
                     —
                  
                  
                     l-effiċjenza tat-tisħin u/jew it-tisħin/it-tkessiħ ta’ bini;
                  
               
                     —
                  
                  
                     it-tnaqqis ta’ l-impatt ambjentali tat-tisħin u/jew it-tisħin/it-tkessiħ ta’ bini;
                  
               
                     —
                  
                  
                     it-tnaqqis jew il-prevenzjoni ta’ riskji għall-ambjent u għas-saħħa tal-bniedem relatati ma’ l-użu ta’ sustanzi ta’ ħsara;
                  
               
                     —
                  
                  
                     li jkun żgurat li l-klijent u l-persuna li tinstalla l-pompa tas-sħana jiġu pprovduti b’informazzjoni adegwata dwar il-pompa tas-sħana u it-tħaddim effiċjenti tagħha.
                  
               Il-kriterji huma stabbiliti f’livelli li jippromwovu l-ittikkettjar ta’ pompi tas-sħana li jiżguraw impatt ambjentali baxx.
         Ir-rekwiżiti tal-valutazzjoni u tal-verifika
         Għall-valutazzjoni u l-verifika ta’ pompi tas-sħana, l-applikant jista’ jikkategorizza l-pompi tas-sħana f’“mudelli bażiċi”. Il-mudelli bażiċi għandhom jiġu definiti skond l-unitajiet li huma essenzjalment l-istess fis-sens ta’ prestazzjoni u funzjoni termali u l-istess jew kumparabbli fis-sens ta’ komponenti bażiċi, partikolarment il-fannijiet, il-coils, il-kumpressuri u l-muturi.
         Ir-rekwiżiti speċifiċi tal-valutazzjoni u tal-verifika huma indikati immedjatament taħt kull kriterju.
         Fejn xieraq, jistgħu jintużaw metodi u standards oħra għajr dawk indikati għal kull kriterju jekk l-ekwivalenza tagħhom tiġi aċċettata mill-korp kompetenti li qiegħed jivvaluta l-applikazzjoni.
         Meta jkun meħtieġ li l-applikant jipprovdi dikjarazzjonijiet, dokumentazzjoni, analiżi, rapporti tat-testijiet, jew evidenza oħra sabiex juri l-konformità mal-kriterji, huwa mifhum li dawn jistgħu joriġinaw mill-applikant u/jew mill-fornitur/i tiegħu u/jew mill-fornitur/i tagħhom, eċċetera, kif xieraq.
         Fejn xieraq, il-korpi kompetenti jistgħu jirrikjedu dokumentazzjoni ta’ evidenza u jistgħu jwettqu verifiki indipendenti.
         Huwa rrakkomandat lill-korpi kompetenti biex iqisu l-implimentazzjoni ta’ skemi rikonoxxuti tal-meniġment ambjentali, bħalma huma l-EMAS jew l-ISO 14001, meta jivvalutaw l-applikazzjonijiet u jimmonitorjaw il-konformità mal-kriterji.
         (Nota: mhux meħtieg li jiġu implimentati skemi ta’ meniġment bħal dawn).
         Barra minn hekk, il-laboratorju ta’ l-ittestjar tal-ħoss u l-effiċjenza għandu jissodisfa r-rekwiżiti ġenerali skond l-istandard EN-ISO/IEC 17 025:2005. Il-laboratorju għandu jkun indipendenti u akkreditat għall-ittestjar skond il-metodi ta’ l-ittestjar rilevanti. Laboratorji oħra jistgħu jiġu aċċettati jekk l-ebda laboratorju akkreditat għall-ittestjar ma huwa magħruf, fil-pajjiż fejn jinsab l-applikant. F’każijiet bħal dawn, il-laboratorju għandu jkun indipendenti u kompetenti.
         Għall-informazzjoni:
         
            Il-koeffiċjent tal-prestazzjoni (COP) huwa l-proporzjon ta’ sħana ġġenerata mill-ammont ta’ elettriku jew gass użat għal temperatura speċifika tas-sors u dik iġġenerata.
         
            Il-proporzjon ta’ l-effiċjenza ta’ l-enerġija (EER) huwa l-proporzjon ta’ kesħa ġġenerata mill-ammont ta’ elettriku jew gass użat għal temperatura speċifika tas-sors u dik iġġenerata.
         
            Il-proporzjon ta’ l-enerġija primarja (PER) jinkiseb kif ġej: COP × 0,40 (jew COP/2.5) għall-pompi tas-sħana mħaddma bl-elettriku u COP × 0,91 (jew COP/1.1) għall-pompi tas-sħana mħaddma bil-gass jew bl-assorbiment tal-gass, fejn 0,40 hija l-effiċjenza medja Ewropea attwali ta’ l-enerġija ta’ l-elettriku li tinkludi t-telf fil-grid u 0,91 hija l-effiċjenza medja Ewropea attwali tal-gass li tinkludi t-telf mid-distribuzzjoni skond id-Direttiva 2006/32/KE tal-Parlament Ewropew u tal-Kunsill tal-5 ta’ April 2006 dwar l-effiċjenza ta’ l-użu aħħari ta’ l-enerġija u s-servizzi ta’ l-enerġija u li tirrevoka d-Direttiva 93/76/KEE tal-Kunsill . (1).
         1.   L-effiċjenza tal-funzjoni ta’ tisħin (COP)
         
         L-effiċjenza tat-tagħmir tat-tisħin tal-pompa għandha teċċedi r-rekwiżiti minimi tal-koeffiċjent ta’ prestazzjoni (COP) u l-proporzjon ta’ l-enerġija primarja (PER) li ġejjin.
         
                     Tip ta’ pompa tas-sħana:
                     Is-sors tas-sħana/heat sink
                     
                  
                  
                     Tagħmir fuq barra [°C]
                  
                  
                     Tagħmir fuq ġewwa [°C]
                  
                  
                     Min. COP
                  
                  
                     Min. COP
                  
                  
                     Min. PER
                  
               
                     Pompa tas-sħana ta’ l-elettriku
                  
                  
                     Pompa tas-sħana tal-gass
                  
               
                     arja/arja
                  
                  
                     Boċċa tad-dħul xotta: 2
                     Boċċa tad-dħul imxarrba:1
                  
                  
                     Boċċa tad-dħul xotta: 20
                     Boċċa tad-dħul imxarrba: 15 max
                  
                  
                     2,90 
                  
                  
                     1,27 
                  
                  
                     1,16 
                  
               
                     arja/ilma
                  
                  
                     Boċċa tad-dħul xotta:2
                     Boċċa tad-dħul imxarrba:1
                  
                  
                     Temperatura tad-dħul: 30
                     Temperatura tal-ħruġ: 35
                  
                  
                     3,10 
                  
                  
                     1,36 
                  
                  
                     1,24 
                  
               
                     Temperatura tad-dħul: 40
                     Temperatura tal-ħruġ: 45
                  
                  
                     2,60 
                  
                  
                     1,14 
                  
                  
                     1,04 
                  
               
                     ilma mielaħ/arja
                  
                  
                     Temperatura tad-dħul: 0
                     Temperatura tal-ħruġ: -3
                  
                  
                     Boċċa tad-dħul xotta:20
                     Boċċa tad-dħul imxarrba:15 max
                  
                  
                     3,40 
                  
                  
                     1,49 
                  
                  
                     1,36 
                  
               
                     ilma mielaħ/ilma
                  
                  
                     Temperatura tad-dħul: 0
                     Temperatura tal-ħruġ: -3
                  
                  
                     Temperatura tad-dħul: 30
                     Temperatura tal-ħruġ: 35
                  
                  
                     4,30 
                  
                  
                     1,89 
                  
                  
                     1,72 
                  
               
                     Temperatura tad-dħul: 40
                     Temperatura tal-ħruġ: 45
                  
                  
                     3,50 
                  
                  
                     1,54 
                  
                  
                     1,40 
                  
               
                     ilma/ilma
                  
                  
                     Temperatura tad-dħul: 10
                     Temperatura tal-ħruġ: 7
                  
                  
                     Temperatura tad-dħul: 30
                     Temperatura tal-ħruġ: 35
                  
                  
                     5,10 
                  
                  
                     2,24 
                  
                  
                     2,04 
                  
               
                     Temperatura tad-dħul: 40
                     Temperatura tal-ħruġ: 45
                  
                  
                     4,20 
                  
                  
                     1,85 
                  
                  
                     1,68 
                  
               
                     Ilma/arja
                  
                  
                     Temperatura tad-dħul: 15
                     Temperatura tal-ħruġ: 12
                  
                  
                     Boċċa tad-dħul xotta:20
                     Boċċa tad-dħul imxarrba:15 max
                  
                  
                     4,70 
                  
                  
                     2,07 
                  
                  
                     1,88 
                  
               
                     (sors tal-fluss ta’ l-ilma)
                     Temperatura tad-dħul: 20
                     Temperatura tal-ħruġ: 17
                  
                  
                     Boċċa tad-dħul xotta: 20
                     Boċċa tad-dħul imxarrba:15 max
                  
                  
                     4,40 
                  
                  
                     1,93 
                  
                  
                     1,76 
                  
               
            Valutazzjoni u verifika: L-ittestjar għandu jitwettaq skond EN 14 511:2004. It-test għandu jsir meta l-pompa kkonċernata tkun qed taħdem b’kapaċità massima, bil-kundizzjonijiet speċifikati fit-tabella. Laboratorju ta’ l-ittestjar indipendenti akkreditat għall-ittestjar imsemmi għandu jivverifika l-valuri mogħtija. Il-pompi tas-sħana li huma ċċertifikati fil-programm ta’ ċertifikazzjoni Eurovent jew DACH programm ta’ ċertifikazzjoni jew programm ieħor approvat mill-korp kompetenti, ma għandhomx bżonn jiġu ttestjati aktar minn laboratorju indipendenti għall-valuri mogħtija. Ir-rapporti tat-test għandhom jiġu ppreżentati ma’ l-applikazzjoni.
         2.   L-effiċjenza tal-funzjoni ta’ tkessiħ (EER)
         
         Jekk il-pompa tas-sħana hija riversibbli u tista’ tkessaħ, l-effiċjenza tat-tagħmir tal-pompa tas-sħana għandu jeċċedi r-rekwiżiti minimi li ġejjin tal-proporzjon ta’ effiċjenza ta’ l-enerġija (EER) fil-funzjoni tat-tkessiħ.
         
                     Tip ta’ pompa tas-sħana:
                  
                  
                     Tagħmir fuq barra [°C]
                  
                  
                     Tagħmir fuq ġewwa [°C]
                  
                  
                     Min. EER
                  
                  
                     Min. EER
                  
                  
                     Min. PER
                  
               
                     Pompa tas-sħana ta’ l-elettriku
                  
                  
                     Pompa tas-sħana tal-gass
                  
               
                     arja/arja
                  
                  
                     Boċċa tad-dħul xotta: 35
                     Boċċa tad-dħul imxarrba: 24
                  
                  
                     Boċċa tad-dħul xotta: 27
                     Boċċa tad-dħul imxarrba: 19
                  
                  
                     3,20 
                  
                  
                     1,41 
                  
                  
                     1,3 
                  
               
                     arja/ilma
                  
                  
                     Boċċa tad-dħul xotta: 35
                     Boċċa tad-dħul imxarrba:-
                  
                  
                     Temperatura tad-dħul: 23
                     Temperatura tal-ħruġ: 18
                  
                  
                     2,20 
                  
                  
                     0,97 
                  
                  
                     0,9 
                  
               
                     Temperatura tad-dħul: 12
                     Temperatura tal-ħruġ: 7
                  
                  
                     2,20 
                  
                  
                     0,97 
                  
                  
                     0,9 
                  
               
                     ilma mielaħ/arja
                  
                  
                     Temperatura tad-dħul: 30
                     Temperatura tal-ħruġ: 35
                  
                  
                     Boċċa tad-dħul xotta: 27
                     Boċċa tad-dħul imxarrba: 19 max
                  
                  
                     3,30 
                  
                  
                     1,45 
                  
                  
                     1,3 
                  
               
                     ilma mielaħ/ilma
                  
                  
                     Temperatura tad-dħul: 30
                     Temperatura tal-ħruġ: 35
                  
                  
                     Temperatura tad-dħul: 23
                     Temperatura tal-ħruġ: 18
                  
                  
                     3,00 
                  
                  
                     1,32 
                  
                  
                     1,2 
                  
               
                     Temperatura tad-dħul: 12
                     Temperatura tal-ħruġ: 7
                  
                  
                     3,00 
                  
                  
                     1,32 
                  
                  
                     1,2 
                  
               
                     ilma/ilma
                  
                  
                     Temperatura tad-dħul: 30
                     Temperatura tal-ħruġ: 35
                  
                  
                     Temperatura tad-dħul: 23
                     Temperatura tal-ħruġ: 18
                  
                  
                     3,20 
                  
                  
                     1,41 
                  
                  
                     1,3 
                  
               
                     Temperatura tad-dħul: 12
                     Temperatura tal-ħruġ: 7
                  
                  
                     3,20 
                  
                  
                     1,41 
                  
                  
                     1,3 
                  
               
                     Ilma/arja
                  
                  
                     Temperatura tad-dħul: 30
                     Temperatura tal-ħruġ: 35
                  
                  
                     Boċċa tad-dħul xotta: 27
                     Boċċa tad-dħul imxarrba: 19
                  
                  
                     4,40 
                  
                  
                     1,93 
                  
                  
                     1,8 
                  
               
            Valutazzjoni u-verifika: L-ittestajr għandu jitwettaq skond EN 14 511:2004; għall-pompi tas-sħana ta’ l-assorbiment tal-gass skond EN12309-2:2000. It-test għandu jsir meta l-pompa kkonċernata tkun qed taħdem b’kapaċità massima, bil-kundizzjonijiet speċifikati fit-tabella. Laboratorju ta’ l-ittestjar indipendenti akkreditat għall-ittestjar imsemmi għandu jivverifika l-valuri mogħtija. Il-pompi tas-sħana li huma ċċertifikati fil-programm ta’ ċertifikazzjoni Eurovent jew DACH programm ta’ ċertifikazzjoni jew programm ieħor approvat mill-korp kompetenti, ma għandhomx bżonn jiġu ttestjati aktar minn laboratorju indipendenti għall-valuri mogħtija. Ir-rapporti tat-test għandhom jiġu ppreżentati ma’ l-applikazzjoni.
         3.   Refriġerant
         
         Il-potenzjal ta’ tisħin globali (GWP) għar-refriġerant m’għandux jaqbeż il-valur GWP ta’ > 2 000 fuq perjodu ta’ 100 sena. Jekk ir-refriġerant għandu GWP ta’ inqas minn 150, allura r-rekwiżiti minimi tal-koeffiċjent tal-prestazzjoni (COP) u l-proporzjon ta’ l-enerġija primarja (PER) fil-funzjoni tat-tisħin u l-proporzjon ta’ l-effiċjenza ta’ l-enerġija (EER) fil-funzjoni tat-tkessiħ, kif stipulat fil-kriterji 1 u 2 ta’ dan l-Anness, għandhom jitnaqqsu bil-15 %.
         Il-valuri GWP ikkunsidrati se jkunu dawk stipulati fl-Anness 1 tar-Regolament (KE) Nru 842/2006 tal-Parlament Ewropew u tal-Kunsill (2).
         
            Valutazzjoni u verifika: L-ismijiet tar-refriġerant/i użat/i fil-prodott għandhom jiġu ppreżentati ma’ l-applikazzjoni, flimkien mal-valuri GWP tagħhom skond ir-Regolament ta’ hawn fuq. Il-valuri GWP tar-refriġeranti għandhom jiġu kkalkulati f’termini tal-potenzjal ta’ tisħin fuq mitt sena ta’ kilogramma ta’ gass relattiv għal kilogramma ta’ CO2.
         Għal refriġeranti fluworinati, il-valuri GWP għandhom ikunu dawk ippubblikati fit-tielet rapport ta’ valutazzjoni (TAR) adottat mill-Penil Intergovernattiv dwar il-Bidla fil-Klima (2001 IPCC valuri GWP għal perjodu ta’ mitt sena) (3)
         
         Għall-gassijiet mhux fluworinati, il-valuri GWP huma dawk ippubblikati fl-Ewwel Valutazzjoni ta’ l-IPPC fuq perjodu ta’ 100 sena (4).
         Il-valuri GWP għal taħlita ta’ refriġeranti għandhom ikunu bbażati fuq il-formula kif stipulata fl-Anness I tar-Regolament 842/2006.
         4.   Refriġerant sekondarju
         
         (Nota: ma japplikax għat-tipi kollha ta’ pompi tas-sħana fi ħdan dan il-grupp ta’ prodotti).
         Ir-refriġerant sekondarju, ilma bil-melħ jew addittivi, m’għandhomx ikunu sustanzi kklassifikati bħala ta’ ħsara ambjentali jew li jikkostitwixxu periklu għas-saħħa kif definiti bid-Direttiva tal-Kunsill 67/548/KEE (5) li tikkonċerna l-ħsara ambjentali u l-emendi sussegwenti tagħha.
         
            Valutazzjoni u verifika: L-isem/ismijiet tar-refriġerant/i sekondarju/i użat/i għandhu/hom jiġi/u ppreżentat/i ma’ l-applikazzjoni.
         5.   Il-ħoss
         
         Il-livell(i) tal-qawwa tal-ħoss għandu/hom jiġi/u ttestjat/i u ddikkjarat/i fid-dB(A) fuq id-dokument ta’ l-informazzjoni.
         
            Valutazzjoni u verifika L-ittestjar għandu jitwettaq skond ENV-12 102. Ir-rapport tat-test għandu jiġi ppreżentat ma’ l-applikazzjoni.
         6.   Metalli tqal u sustanzi li jdumu ma jieħdu n-nar
         
         Il-kadmju, iċ-ċomb, il-merkurju, il-kromju 6+ jew sustanzi li jdumu ma jieħdu n-nar, jiġifieri sustanzi li jdumu ma jieħdu n-nar bħal bifenili polibrominatati (poly-brominated biphenyl) (PBB) jew eteri tad-difenil polibrominatati (poly-brominated diphenyl ether) (PBDE) kif elenkati fl-Artikolu 4 tad-Direttiva 2002/95/KE tal-Parlament Ewropew u tal-Kunsill (6), ma jistgħux jintużaw fil-pompa tas-sħana jew fis-sistema tal-pompa tas-sħana, meta jitqiesu t-toleranzi speċifikati fid-Deċiżjoni tal-Kummissjoni 2005/618/KE (7) li temenda d-Direttiva 2002/95/KE. Dan ir-rekwiżit għas-sustanzi li jdumu ma jieħdu n-nar għandu jqis l-adattamenti u l-emendi sussegwenti magħmula fid-Direttiva rigward l-użu tad-Deca-BDE.
         
            Valutazzjoni u verifika: Ċertifikat iffirmat mill-produttur tal-pompa tas-sħana.
         7.   Taħriġ għall-persuni li jinstallaw it-tagħmir
         
         L-applikant għandu jiżgura li taħriġ adattat huwa disponibbli għal dawk li jinstallaw fl-Istati Membri fejn il-prodott se jitqiegħed fis-suq. Dan it-taħriġ għandu jinkludi informazzjoni rilevanti għad-daqs u l-installazzjoni tal-pompa tas-sħana u kif għandu jimtela d-dokument ta’ l-informazzjoni għall-konsumaturi
         
            Valutazzjoni u verifika: Għandha tiġi ppreżentata dikjarazzjoni ma’ l-applikazzjoni li tiddesrkivi t-taħriġ disponibbli u tiddikjara fejn se jkun disponibbli taħriġ bħal dan.
         8.   Dokumentazzjoni
         
         L-applikant għandu jipprovdi gwida komprensiva għall-installazzjoni, l-manutenzjoni u gwida għat-tħaddim tal-pompa tas-sħana.
         
            Valutazzjoni u verifika: Il-gwidi tal-manutenzjoni, l-installazzjoni u t-tħaddim għandhom jiġu ppreżentati mal-pompa tas-sħana u għandhom jissodisfaw ir-rekwiżiti ta’ EN378:2000 jew kull reviżjoni tagħha.
         9.   Disponibilità ta’ l-ispare parts
         
         L-applikant għandu jiżgura d-disponibilità ta’ l-ispare parts għal perjodu ta’ 10 snin mid-data tal-bejgħ.
         
            Valutazzjoni u verifika: Għandha tiġi ppreżentata dikjarazzjoni li l-ispare parts se jkunu disponibbli għal 10 snin, ma’ l-applikazzjoni flimkien ma’ spjegazzjoni ta’ kif se tkun iggarantita din id-disponibilità.
         10.   Dokument ta’ l-informazzjoni
         
         L-applikant għandu jiżgura li “d-dokument ta’ l-informazzjoni għall-konsumaturi” vojt li jinsab mehmuż ma’ dan l-Anness ikun disponibbli mill-punti tal-bejgħ sabiex jipprovdi parir xieraq lill-konsumaturi dwar il-pompa tas-sħana. Id-“dokument għal min jinstalla t-tagħmir” komplut li jinsab mehmuż ma’ dan l-Anness ukoll għandu jkun disponibbli għal dawk li jinstallaw it-tagħmir.
         L-applikant għandu jipprovdi għodda adattata, programmi ta’ l-informatika u gwida sabiex il-persuni kompetenti li jinstallaw t-tagħmir ikunu jistgħu jikkalkulaw il-parametri tal-prestazzjoni tas-sistema tal-pompa tas-sħana bħalma hu l-fattur tal-prestazzjoni staġjonali, il-proporzjon staġjonali ta’ l-effiċjenza ta’ l-enerġija, il-proporzjon ta’ l-enerġija primarja u l-emissjonijiet annwali tad-dijossidu tal-karbonju. Barra minn hekk, min jinstalla għandu jkun kapaċi jimla d-dokument ta’ l-informazzjoni għall-konsumaturi qabel ma l-konsumatur jixtri t-tagħmir.
         
            Valutazzjoni u verifika: L-applikant għandu jippreżenta d-“dokument ta’ l-informazzjoni għal min jinstalla t-tagħmir” komplut u jiddeskrivi kif biħsiebu jiżgura li jkun disponibbli għal dawk li jinstallaw it-tagħmir. Għandu jiddeskrivi wkoll kif biħsiebu jiżgura li d-dokument ta’ l-informazzjoni għall-konsumaturi jkun disponibbli għalihom mill-punti tal-bejgħ tal-prodotti tagħhom.
         11.   Informazzjoni li tidher fuq l-ekotikketta
         
         Kaxxa 2 ta’ l-Ekotikketta għandha tinkludi t-test li ġej:
         Fost il-pompi tas-sħana, dan il-prodott għandu:
         
                     —
                  
                  
                     effiċjenza ogħla ta’ enerġija
                  
               
                     —
                  
                  
                     impatt iktar baxx ta’ tisħin globali
                  
               It-test li ġej (jew test ekwivalenti) għandu jidher fuq l-ippakkjar tal-prodott: “Għal iktar informazzjoni għaliex dan il-prodott ġie mogħti l-Fjura jekk jogħġbok żur il-websajt: http://europa.eu.int/ecolabel”.
         Gwida għax-xiri ta’ pompa tas-sħana bl-Ekotikketta
         - dokument ta’ l-informazzjoni għall-konsumaturi -
         
            Avviż! Aqra qabel tixtri
         
         It-tħaddim effiċjenti ta’ din il-pompa tas-sħana se jkun żgurat biss jekk is-sistema titqabbel sewwa mal-bżonn ta’ tisħin jew ta’ tkessiħ tal-bini u taż-żona klimatika li fihom qed tiġi installata!
         Ikkonsulta dejjem persuna kompetenti li tinstalla t-tagħmir u itlobhom sabiex jimlew dan id-dokument qabel tixtri!
         L-Ekotikketta ta’ l-UE tingħata lil dawk il-mudelli ta’ pompi tas-sħana li huma l-iktar effiċjenti fl-użu ta’ l-enerġija u li jimminimizzaw l-impatti ambjentali tagħhom
         Dan id-dokument għandu jimtela minn persuna kkwalifikata biex tinstalla t-tagħmir biex tipprovdik b’informazzjoni u b’rakkomandazzjonijiet dwar l-iktar sistema ta’ pompa tas-sħana adattata għad-dar tiegħek. B’dan il-mod inti se tikseb il-benefiċċji ta’ l-effiċjenza għolja ħafna tal-pompi tas-sħana li jikkonċentraw is-sħana maħżuna fl-arja, fl-art jew fl-ilma.
         Xi sistemi huma wkoll riversibbli u jistgħu jipproduċu tkessiħ permezz ta’ l-estrazzjoni tas-sħana u t-tfigħ tagħha fil-madwar immedjat. Xi sistemi jistgħu wkoll jipprovdu l-ilma sħun għall-użu sanitarju.
         Jistgħu jintgħażlu pompi tas-sħana li jistgħu jintużaw mal-biċċa l-kbira tas-sistemi ta’ distribuzzjoni inklużi r-radjaturi, it-tisħin bl-arja sħuna u minn taħt l-art, u jistgħu jiżdiedu mal-biċċa l-kbira tas-sistemi tat-tisħin eżistenti b’xi prekawzjonijiet adattati kif stipulati hawn taħt.
         It-tnaqqis fit-telf tas-sħana u fl-assorbiment mill-bini tas-sħana mix-xemx
         Jekk id-dar tiegħek għandha iktar minn 10 snin, qabel tagħżel pompa tas-sħana, jista’ jkun effettiv f’termini ta’ nfiq li ttejjeb l-iżolament (insulation) tiegħek l-ewwel, sabiex tnaqqas it-telf tas-sħana biex issaħħan il-bini tiegħek jew tnaqqas l-assorbiment tas-sħana mix-xemx jekk qed tfittex li tkessħu. (Proprjament huwa iktar effiċjenti li tinstalla pompa tas-sħana iżgħar f’bini b’iżolament tajjeb, pereżempju) Jekk taċċetta r-rakkomandazzjonijiet tal-persuna responsabbli mill-installazzjoni biex ittejjeb l-iżolament, il-pompa tas-sħana li se tixtri għandha tkun tad-daqs adattat.
         Għal iktar informazzjoni dwar it-tnaqqis fit-telf tas-sħana jew fl-assorbiment tas-sħana mix-xemx u dwar id-daqs u l-installazzjoni tas-sistemi tal-pompi tas-sħana kkonsulta s-sit www.kyotoinhome.info.
         
            
         Test ta 'immaġni
         
            Informazzjoni u rakkomandazzjonijiet għall-installazzjoni ta’ pompa tas-sħana fid-dar tiegħek
            Isem il-klijent
            Indirizz
            Tip ta’ bini: Dar detached/dar semi-detached/dar terraced/appartament
            Data approssimattiva ta’ meta nbena:
            1. Deskrizzjoni tas-sistemi ta’ tisħin eżistenti/bini
            Tip ta’ fjuwil
            Żejt/gass tal-mains/elettriku dirett/faħam/Gass f’ċilindri/ieħor
            Sistema ta’ distribuzzjoni eżistenti
            radjaturi/arja sħuna/tisħin minn taħt l-art/oħra
            It-temperatura minima għat-tisħin tas-sistema eżistenti (°C)
            Domanda annwali ta’ tisħin tal-bini fl-istat attwali tiegħu (kW)
            Domanda annwali ta’ tkessiħ tal-bini fl-istat attwali tiegħu (kW)
            It-temperatura massima għat-tisħin tas-sistema eżistenti (°C)
            Assorbiment potenzjali ta’ sħana mix-xemx tal-bini fl-istat attwali tiegħu (kW)
            2. Rakkomandazzjonijiet għal titjib fl-iżolament tal-bini
            Miżuri għat-tnaqqis fit-telf tas-sħana
            Telf tas-sħana mnaqqas (kW):
            Miżuri għat-tnaqqis fl-assorbiment tas-sħana mix-xemx
            Assorbiment tas-sħana mix-xemx imnaqqas (kW):
         
         
            
         Test ta 'immaġni
         
            3. Sistema ta’ pompa tas-sħana rakkomandata
            Permezz ta’ l-informazzjoni pprovduta mill-manifattur u t-tip ta’ dar u s-sit fejn tinsab id-dar tiegħek, qed isiru r-rakkomandazzjonijiet li ġejjin għas-sistema ta’ tisħin jew tat-tisħin u t-tkessiħ il-ġdida tiegħek:
            tisħin primarju
            manifattur tal-pompa tas-sħana
            mudell
            sors tas-sħana
            art/arja/ilma
            mezz ta’ distribuzzjoni
            radjaturi/arja sħuna/tisħin minn taħt l-art/ieħor
            tip ta’ refriġerant u l-valur GWP
            naturali/artifiċjali
            kapaċità ta’ tisħin (kW)
            Sħana ġġenerata/elettriċità użata
            effiċjenza staġjonali fuq sena
            kapaċi tipprovdi ilma sħun għal użu domestiku?
            Iva/le
            tisħin awżiljarju
            tip
            kapaċità ta’ tisħin (kW)
            tkessiħ (jekk meħtieġ)
            cooling capacity (kW)
            kesħa ġġenerata/elettriku użat
            domandi annwali għall-enerġija u emissjonijiet tas-CO2
            
            konsum annwali ta’ l-enerġija (kWh)
            emissjonijiet ekwivalenti tad-dijossidu tal-karbonju (kg CO2):
            fattur tal-konverżjoni użat:
            Firma tal-persuna responsabbli mill-installazzjoni
            Kwalifiki/taħriġ
            Kumpanija
            Indirizz
            Data
         
         Gwida għall-installazzjoni ta’ pompa tas-sħana bl-Ekotikketta
         - dokument ta’ l-informazzjoni għal min jinstalla t-tagħmir -
         
            Avviż! Aqra qabel tixtri
         
         It-tħaddim effiċjenti ta’ din il-pompa tas-sħana jirrikjedi persuna kompetenti responsabbli mill-installazzjoni tagħha biex jiddisinja sistema ta’ tisħin li tkun taqbel mad-domanda ta’ tisħin jew tkessiħ tal-bini u ż-żona klimatika u li jinstalla s-sistema skond l-istruzzjonijiet tal-manifattur.
         L-Ekotikketta ta’ l-UE tingħata lil dawk il-mudelli ta’ pompi tas-sħana li huma l-iktar effiċjenti fl-użu ta’ l-enerġija u li jimminimizzaw l-impatti ambjentali tagħhom
         Il-pompi tas-sħana għandhom effiċjenza għolja ħafna peress li jużaw biss l-enerġija biex jikkonċentraw is-sħana preżenti fl-art, fl-ilma u fl-arja. Xi mudelli jistgħu joperaw ukoll bil-maqlub u jkessħu billi jitfgħu ’l barra s-sħana mill-bini. L-informazzjoni f’dan id-dokument se tippermettilek tiżgura li l-benefiċċji tat-tagħmir tal-pompa tat-tisħin jgħaddu ukoll għas-sistema ta’ ġbir u distribuzzjoni, u timla d-dokument li għandu jingħata lill-konsumatur biex tispjega l-għażla tiegħek.
         1.   Informazzjoni minima li l-manifattur għandu jipprovdi
         
                     manifattur
                  
                  
                      
                  
               
                     mudell
                  
                  
                      
                  
               
                     kollettur tas-sħana
                  
                  
                      
                  
               
                     mezz ta’ distribuzzjoni tas-sħana
                  
                  
                      
                  
               
                     kapaċità ta’ tisħin (kW)
                  
                  
                      
                  
               
                     kapaċità ta’ tkessiħ (kW)
                  
                  
                      
                  
               
                     provvista ta’ ilma sħun
                  
                  
                      
                  
               
                     Tip ta’ refriġerant
                  
                  
                      
                  
               
                     livell tal-ħoss (dbA)
                  
                  
                      
                  
               
                     disponibilità ta’ l-ispare parts mid-data tal-bejgħ (snin)
                  
                  
                      
                  
               
                     koeffiċjent tal-prestazzjoni (tisħin)
                  
                  
                      
                  
               
                     speċifika t-temperaturi tad-dħul u tal-ħruġ (°C)
                  
                  
                      
                  
               
                     proporzjon ta’ effiċjenza ta’ l-enerġija (tkessiħ)
                  
                  
                      
                  
               
                     speċifika tat-temperaturi tad-dħul u tal-ħruġ (°C)
                  
                  
                      
                  
               Bħala żieda ma’ sistema tat-tisħin eżistenti, għandha tintgħażel pompa tas-sħana li tkun taqbel mas-sistema eżistenti ta’ distribuzzjoni li minnha tista’ tgħaddi arja sħuna, ilma sħun permezz ta’ radjaturi jew tisħin minn taħt l-art. Peress li t-temperatura tal-ħruġ tista’ tkun iktar baxxa minn dik tal-bojler li din se tissostitwixxi, huwa essenzjali li jiġu identifikati modi kif jitnaqqas it-telf tas-sħana jew l-assorbiment tas-sħana mix-xemx sabiex jinżamm l-istess daqs ta’ sistema ta’ distribuzzjoni.
         
            Definizzjonijiet
         
         
            Il-koeffiċjent tal-prestazzjoni (COP) huwa l-proporzjon ta’ sħana ġġenerata mill-ammont ta’ elettriku għal temperatura speċifika tas-sors u dik iġġenerata.
         
            Il-proporzjon ta’ l-effiċjenza ta’ l-enerġija (EER) huwa l-proporzjon ta’ kesħa ġġenerata mill-ammont ta’ elettriku għal temperatura speċifika tas-sors u dik iġġenerata.
         
            Il-koeffiċjent staġjonali tal-prestazzjoni (SCOP) huwa l-medja tal-koeffiċjent tal-prestazzjoni matul l-istaġun tas-sħana għas-sistema tal-pompa tas-sħana f’post speċifiku.
         
            Il-proporzjon staġjonali ta’ l-effiċjenza ta’ l-enerġija (SEER) huwa l-medja tal-proporzjon ta’ l-effiċjenza ta’ l-enerġija matul l-istaġun tat-tkessiħ għas-sistema tal-pompa tas-sħana f’post speċifiku.
         
            Il-proporzjon ta’ l-enerġija primarja (PER) jinkiseb kif ġej: COP x 0,40 (jew COP/2.5) għall-pompi tas-sħana b’kompressuri mħaddma bl-elettriku u b’COP x 0,91 (jew COP/1.1) għall-pompi tas-sħana b’kompressuri mħaddma bil-gass, fejn 0,40 hija l-effiċjenza medja Ewropea attwali ta’ l-enerġija ta’ l-elettriku li tinkludi t-telf fil-grid u 0,91 hija l-effiċjenza medja Ewropea attwali tal-gass li tinkludi t-telf mid-distribuzzjoni.
         Il-manifattur għandu jipprovdi programmi, għodod u linji direttivi biex jgħinuk twettaq il-kalkoli li ġejjin. Id-dejta klimatika għandha tkun adattata għall-post ġeografiku tal-bini.
         2.   It-tnaqqis fit-telf tas-sħana u fl-assorbiment mill-bini tas-sħana mix-xemx
         Jekk id-dar għandha iktar minn 10 snin, mela huwa probabbli li jkun effettiv f’termini ta’ infiq li jitnaqqas it-telf tas-sħana billi jiżdied il-livell ta’ iżolament u li jitnaqqas l-assorbiment tas-sħana mix-xemx billi jiġu ristretti r-raġġi diretti tax-xemx matul is-sajf. Jekk il-klijent jaċċetta r-rakkomandazzjonijiet tiegħek allura is-sistema għandha tkun ta’ daqs adattat għat-telf tas-sħana u l-assorbiment tas-sħana mix-xemx imnaqqsin.
         Għal iktar informazzjoni dwar it-tnaqqis fit-telf tas-sħana jew fl-assorbiment tas-sħana mix-xemx jew dwar id-daqs u l-installazzjoni tas-sistemi tal-pompi tas-sħana kkonsulta s-sit www.kyotoinhome.info.
         3.   Telf tas-sħana u d-daqs tas-sistema tat-tisħin
         It-telf tas-sħana mill-bini għandu jiġi kkalkulat skond il-prattika nazzjonali jew permezz ta’ programm ta’ l-informatika vvalidat u adattat bbażat fuq EN 832, l-Euronorm għall-kalkolu tat-telf tas-sħana. Wara, dan it-telf tas-sħana għandu jitqabbel mal-valuri attwali rikjesti mir-regoli tal-bini. Għall-bini eżistenti, ġeneralment ikun effettiv f’termini ta’ nfiq li l-istandard ta’ l-iżolament jitjieb biex ikun viċin il-valuri attwali qabel ma jintgħażel id-daqs tal-pompa tas-sħana għat-telf tas-sħana mnaqqas.
         Il-fattur tal-prestazzjoni staġjonali u l-konsum ta’ l-enerġija għat-tisħin
         Il-kalkolu għandu jikkunsidra
         
                     —
                  
                  
                     Il-klima (it-temperatura ta’ l-arja ta’ barra)
                  
               
                     —
                  
                  
                     It-Temperatura tal-Ħruġ Maħsuba
                  
               
                     —
                  
                  
                     Il-varjazzjoni fit-temperatura ta’ l-art fuq sena (għall-pompi tas-sħana bis-sors tas-sħana mill-art, kemm b’kolletturi vertikali kif ukoll b’dawk orizzontali)
                  
               
                     —
                  
                  
                     Temperatura mixtieqa fuq ġewwa
                  
               
                     —
                  
                  
                     Livell tat-temperatura tas-sistemi idroniċi tat-tisħin
                  
               
                     —
                  
                  
                     Id-domanda annwali għall-enerġija għat-tisħin ta’ spazju
                  
               
                     —
                  
                  
                     Id-domanda annwali għall-enerġija għall-ilma sħun għal użu domestiku (jekk tapplika)
                  
               Il-Proporzjoni ta’ l-Enerġija Primarja (PER) u l-Emissjonijiet annwali tas-CO2
         
         L-effiċjenza medja għall-ġenerazzjoni ta’ l-enerġija/tal-gass kif ukoll telf mill-grid elettriku/mid-distribuzzjoni tal-gass li għandhom jintużaw għall-kalkolu. L-emissjonijiet tas-CO2 u l-iffrankar għandhom jiġu kkalkulati abbażi ta’ l-użu ta’ l-enerġija primarja.
         4.   L-assorbiment tas-sħana mix-xemx u d-daqs tas-sistema tat-tkessiħ
         Jekk is-sistema tista’ wkoll tkessaħ, l-assorbiment tas-sħana mix-xemx tal-bini għandu jiġi kkalkulat skond il-prattika nazzjonali jew permezz ta’ programm ta’ l-informatika vvalidat. Imbagħad, dan l-assorbiment tas-sħana għandu jitqabbel mal-valuri attwali rikjesti mir-regoli tal-bini. Għall-bini eżistenti, ġeneralment ikun effettiv f’termini ta’ nfiq jekk jitnaqqas l-assorbiment tas-sħana mix-xemx qabel ma jintgħażel id-daqs tal-pompa tas-sħana għal assorbiment tas-sħana mnaqqas.
         Il-proporzjon ta’ l-effiċjenza staġjonali ta’ l-enerġija u l-konsum ta’ l-enerġija għat-tkessiħ
         Il-kalkolu għandu jikkunsidra
         
                     —
                  
                  
                     Il-klima (it-temperatura ta’ l-arja ta’ barra)
                  
               
                     —
                  
                  
                     It-Temperatura ta’ Barra Maħsuba
                  
               
                     —
                  
                  
                     Il-varjazzjoni fit-temperatura ta’ l-art fuq sena (għall-pompi tas-sħana bis-sors tas-sħana mill-art, kemm b’kolletturi vertikali kif ukoll b’dawk orizzontali)
                  
               
                     —
                  
                  
                     Temperatura mixtieqa fuq ġewwa
                  
               
                     —
                  
                  
                     Livell tat-temperatura tas-sistemi idroniċi tat-tisħin
                  
               
                     —
                  
                  
                     Id-domanda annwali għall-enerġija għat-tkessiħ ta’ l-ispazji
                  
               Il-Proporzjoni ta’ l-Enerġija Primarja (PER) u l-Emissjonijiet annwali tas-CO2
         
         L-effiċjenza medja għall-ġenerazzjoni ta’ l-enerġija/tal-gass kif ukoll telf mill-grid elettriku/mid-distribuzzjoni tal-gass li għandhom jintużaw għall-kalkolu. L-emissjonijiet tas-CO2 u l-iffrankar għandhom jiġu kkalkulati abbażi ta’ l-użu ta’ l-enerġija primarja.
         5.   Taħriġ għal min jinstalla u għal min iħaffer l-ispieri
         Korsijiet adattati huma disponibbli fil-biċċa l-kbira ta’ l-Istati Membri li jippermettu lil min jinstalla biex jikseb il-kwalifiki nazzjonali jew Ewropej akkreditati meħtieġa. Il-manifatturi għandhom jew jorganizzaw il-korsijiet tagħom stess biex jassistu lil min jinstalla fl-użu tat-tagħmir tagħhom jew inkella jaħdmu ma’ istituti lokali tat-taħriġ biex jipprovdu informazzjoni bħal din bħala parti mill-korsijiet tagħhom.
         Għall-pompi tas-sħana li s-sors tas-sħana tagħhom hija l-art, fejn hija meħtieġa spiera, korsijiet adattati għal min iħaffer l-ispieri huma disponibbli f’xi wħud mill-Istati Membri.
         
            (1)  ĠU L 114, 27.4.2006, p. 64.
         
            (2)  ĠU L 161, 14.6.2006, p. 1.
         
            (3)  IPCC Third Assessment Climate Change 2001. Rapport tal-Bord Intergovernattiv dwar il-Bidla fil-Klima: http://www.ipcc.ch/pub/reports.htm
         
            (4)  Climate Change, The IPCC Scientific Assessment, J.T Houghton, G.J.Jenkins, J.J. Ephraums (ed.) Cambridge University Press, Cambridge (UK) 1990.
         
         
            (5)  ĠU 196, 16.8.1967, p. 1.
         
            (6)  ĠU L 37, 13.2.2003, p. 19.
         
            (7)  ĠU L 214, 19.8.2005, p. 65.